जयप्रकाश व मृतका प्रेमलता के दो बेटे हैं. बड़ा बेटा तरुण मूक बधिर है. दूसरा बेटा निखिल है, जो 11वीं में पढ़ता है. जयप्रकाश ने जिस वक्त वारदात को अंजाम दिया उनका बड़ा बेटा घर पर ही था, लेकिन वह अलग कमरे में था. जब उसने मां को जमीन पर मृत देखा तो आसपास के लोगों को इस बारे में बताया. घर में लोगों की भीड़ जुट गई और पुलिस को मामले की सूचना दी गई. इससे पहले ही जयप्रकाश भाग चुका था. पुलिस मौके पर पहुंची और पूरी तफ्तीश के बाद आरोपी जयप्रकाश को भी एक गली में घूमते हुए गिरफ्तार कर लिया. पिता द्वारा मां की हत्या किए जाने से दोनों बच्चे सदमे में हैं.